COVID19 can be transmitted through mosquitoes.
ट्विटर पर एक पोस्ट शेयर की गई है, जिसमें लिखा है: “जब मच्छर बाहर निकलते हैं,\xa0तो सभी को अपने पास बग स्प्रे रखना चाहिए। शायद मैं गलत हो सकता हूं,\xa0लेकिन मुझे व्यक्तिगत तौर पर लगता है कि अगर कोई मच्छर\xa0#कोरोनोवायरस से संक्रमित व्यक्ति का खून चूसता है और आपको काटता है तो आपको वायरस हो सकता है। मैं स्मार्ट नहीं हूं लेकिन बस इसे सुरक्षित रहने के लिए करें।”, पोस्ट का आर्काइव यहां देखा जा सकता है।, विश्व स्वास्थ्य संगठन (WHO)\xa0के अनुसार, “आज तक\xa0इस बात का कोई सबूत नहीं मिला है कि नया कोरोना वायरस मच्छरों द्वारा फैल सकता है। नया कोरोना वायरस श्वसन/रेस्पिरेटरी वायरस है, जो मुख्य रूप से तब फैलता है जब किसी संक्रमित व्यक्ति के खांसते या छींकते समय नाक या मुंह से लार की बूंदें गिरती हैं। अपने आप को बचाने के लिए अपने हाथों को अक्सर अल्कोहल-आधारित हैंड सैनिटाइजर से साफ करें या हाथों को पानी और साबुन से धोएं। इसके अलावा खांसी और छींकने वाले किसी भी व्यक्ति के साथ संपर्क से बचें।”, यूएस सेंटर्स फॉर डिजीज कंट्रोल और प्रीवेंशन (CDC)\xa0के मुताबिक, “वायरस व्यक्ति-से-व्यक्ति में उन लोगों के बीच जो एक-दूसरे के साथ संपर्क (लगभग 6 फीट के भीतर) में हैं,\xa0जब भी वायरस से संक्रमित व्यक्ति खांसता या छींकता है तो उसे मुंह या नाक से निकली लार की बूदें उन लोगों पर गिर सकती हैं, जो उनके आसपास मौजूद हैं।\xa0COVID-19 उन लोगों द्वारा भी फैल सकता है, जिनमें लक्षण नहीं दिखा रहे हैं।”, Vishvas News\xa0ने नई दिल्ली के इंद्रप्रस्थ अपोलो अस्पताल के पल्मोनोलॉजिस्ट डॉ. निखिल मोदी से इस बारे में बात की जो कोरोना वायरस से संक्रमित मरीजों का इलाज कर रहे हैं। उन्होंने कहा:\xa0“COVID-19 मच्छरों द्वारा नहीं फैलता है। यह एक श्वसन वायरस है। मच्छर कोरोना वायरस नहीं फैलाते हैं, लेकिन\xa0मच्छरों द्वारा काटे जाने से बचना चाहिए। इसके लिए सावधानी बरतनी चाहिए।”, इस पोस्ट को ट्विटर पर पोस्ट करने वाले यूजर का नाम नेट है। हमने यूजर की प्रोफाइल को स्कैन किया और पाया कि यूजर की प्रोफाइल अप्रैल 2017 में बनाई गई थी।, निष्कर्ष: नहीं, COVID-19 मच्छरों द्वारा नहीं फैलता है। विशेषज्ञों और\xa0WHO\xa0ने इस दावे को खारिज किया है।, Disclaimer: विश्वास न्यूज की कोरोना वायरस (COVID-19) से जुड़ी फैक्ट चेक स्टोरी को पढ़ते या उसे शेयर करते वक्त आपको इस बात का ध्यान रखना होगा कि जिन आंकड़ों या रिसर्च संबंधी डेटा का इस्तेमाल किया गया है, वह परिवर्तनीय है। परिवर्तनीय इसलिए ,क्योंकि इस महामारी से जुड़े आंकड़ें (संक्रमित और ठीक होने वाले मरीजों की संख्या, इससे होने वाली मौतों की संख्या ) में लगातार बदलाव हो रहा है। इसके साथ ही इस बीमारी का वैक्सीन खोजे जाने की दिशा में चल रहे रिसर्च के ठोस परिणाम आने बाकी हैं और इस वजह से इलाज और बचाव को लेकर उपलब्ध आंकड़ों में भी बदलाव हो सकता है। इसलिए जरूरी है कि स्टोरी में इस्तेमाल किए गए डेटा को उसकी तारीख के संदर्भ में देखा जाए।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check: विशेषज्ञों ने इस दावे को खारिज किया है कि COVID-19 मच्छरों द्वारा फैलता है - Vishvas News